Тэндэнцыя іх разбурэння ў мінулым тэлесезоне стала яшчэ больш выразнай. Ці не самая яскравая яе праява - серыя фільмаў Агенцтва тэлевізійных навін, прысвечаных падзеям беларускай мінуўшчыны. Вынікі пераканаўча засведчылі: якасны, дынамічны, сучасны і незанудлівы тэлепрадукт абавязкова знойдзе шлях да вачэй і розуму тэлегледача. Таму цалкам заканамерна, што аўтарскі калектыў гэтых стужак у складзе рэдактара Алены Борматавай, рэжысёра Марыі Жукавай і загадчыка аддзела навін культуры АТН Міхала Равуцкага атрымаў высокую ўзнагароду - спецыяльную прэмію Прэзідэнта Рэспублікі Беларусь дзеячам культуры і мастацтва.